ନୂଆଦିଲ୍ଲୀଃ କରୋନା ଭାଇରସ୍କୁ ମାତ୍ ଦେବା ପାଇଁ ସାରା ଦେଶରେ ଜାନୁଆରୀ ୧୬ରୁ କରୋନା ଟିକାକରଣ ଅଭିଯାନ ଆରମ୍ଭ ହୋଇଛି। ଟିକାକରଣର ପ୍ରଥମ ପର୍ଯ୍ୟାୟରେ ସ୍ୱାସ୍ଥ୍ୟକର୍ମୀଙ୍କୁ ଟିକା ପ୍ରଦାନ କରାଯାଇଛି। ଏମିତି ଜଣେ ଡାକ୍ତର, ଯିଏକି କରୋନା ଟିକା ନେବା ପରେ ତାଙ୍କର ଏକ ଭିଡିଓ ଭାଇରାଲ ହୋଇଛି। ଏକାଏକା ଟିକା ନେଉଥିବାରୁ ସେ ପତ୍ନୀଙ୍କ ମଧୁର ଆକ୍ରୋଶର ଶିକାର ହୋଇଛନ୍ତି। ଏହି ଭିଡିଓକୁ ଦେଖିଲେ ଆପଣଙ୍କ ମୁହଁରେ ମଧ୍ୟ ହସ ଫୁଟି ଉଠିବ।
ଭିଡିଓରେ କାର୍ଡିଓଲୋଜିଷ୍ଟ୍ ତଥା ପଦ୍ମଶ୍ରୀ ପୁରସ୍କାରରେ ସମ୍ମାନିତ ଡାକ୍ତର କେକେ ଅଗ୍ରୱାଲ୍ଙ୍କୁ ଦେଖିବାକୁ ମିଳିଛି। ଡାକ୍ତର କେକେ ଅଗ୍ରୱାଲ୍ କରୋନା ଭ୍ୟାକ୍ସିନ୍ ଲଗାଇବା ପାଇଁ ଟିକାକରଣ କେନ୍ଦ୍ରରେ ପହଞ୍ଚିଥିଲେ ଓ ସେଠାରେ ସେ ଟିକା ନେଇଥିଲେ। ଏହାପରେ ପତ୍ନୀଙ୍କ ଫୋନ୍ ଆସିଥିଲା। ଏହି ସମୟରେ ଡାକ୍ତର ଅଗ୍ରୱାଲ ସୋସିଆଲ୍ ମିଡିଆରେ ଲାଇଭ୍ ଥିଲେ।
ଭିଡିଓ ଭାଇରାଲ୍ ପରେ ଡଃ ଅଗ୍ରୱାଲ୍ ଏକ ବୟାନ ଜାରି କରିଥିଲେ। ଏହି ଘଟଣାକୁ ନେଇ ସେ କହିଥିଲେ, 'ମୁଁ ଜାଣିଛି କିଛିଦିନ ହେବ ମୋର ଏକ ଭିଡିଓ ଭାଇରାଲ୍ ହେଉଛି। ମୋତେ ଭଲ ଲାଗୁଛି ଯେ, ଏଭଳି କଠିନ ସମୟରେ ମୁଁ ଲୋକମାନଙ୍କୁ ହସାଇ ପାରିଛି।
